kardosdrur/scandi-wiki huggingface dataset:
Bygge- og anlægsvirksomhed

Bygge- og anlægsvirksomheder er de virksomheder indenfor byggebranchen, som er beskæftiget med at opføre, ombygge eller reparere bygværker eller anlægsarbejder af enhver art og størrelse.

Eksempler på dette er bygninger og huse, veje og jernbaner, broer og tunneler, havne og lufthavne, cykelstier og golfbaner. Disse aktiviteter adskiller sig fra industriel produktion ved, at hvert produkt er specielt designet til køberen, hvor man i industriel produktion masseproducerer ens produkter, fx sko eller biler, til et marked. 

Byggebranchen står typisk for 6-9 % af bruttonationalproduktet i industrialiserede lande, og i Danmark var der i 2016 beskæftiget knap 165.000 personer i denne branche.

Eksterne henvisninger 
 Håndbogen - arbejdsmiljø i bygge og anlæg, BFA (Branchefællesskabet for arbejdsmiljø i Bygge & Anlæg)
 Juridisk rådgivning om entrepriseret
 Danmarks Statistik - Byggeri og anlæg
 Analyse af byggebranchen 2013, rapport udarbejdet af Deloitte for Dansk Byggeri
 FRI og DANSKE ARK (2012): Ydelsesbeskrivelser for Byggeri og Planlægning 
 Eksempel på udbudsmateriale til ombygning af skole, udarbejdet i 2014 af firmaet Bascon for Frederiksberg Kommune
 Foredrag af Kristian Kreiner, professor emeritus, CBS, om processer i byggeprojekter, 8. februar 2016, Det Natur- og Biovidenskabelige Fakultet, KU (video på ca. 30 minutter)
 Aalborg Universitet, Institut for Byggeri og Anlæg

Noter 

Erhvervsøkonomi
Drop Dead Diva

Drop Dead Diva er en amerikansk komedieserie som gik på den amerikanske tv-kanal  Lifetime fra 2009 til 2014. Serien er lavet af Josh Berman og produceret af Sony Pictures Television. Den handler om en smuk og overfladisk model, som dør i en bilulykke. Hun kommer tilbage til jorden, men denne gang i en overvægtig advokats krop! Hun må derfor tilpasse sig det noget anderledes miljø som stjerneadvokat, samtidig med at give slip på hendes gamle liv. Hovedrollen spilles af Brooke Elliot.

Eksterne kilder og henvisninger
 

Komedieserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Lifetime
SMV

SMV kan være en forkortelse for flere ting, herunder:

 Små og mellemstore virksomheder
 Strategisk miljøvurdering
Elmert Petersen

Elmert Petersen var en dansk fodboldspiller. I sin klubkarriere spillede Petersen i perioden 1921-1925 som målmand for Frem, med hvem han vandt klubbens første danske mesterskab 1923 efter en 2-1 sejr over AGF.

Elmert Petersen var søn af Valdemar Petersen, som deltog på Frem-holdet som vandt DBU turneringen 1901-1902.

Eksterne kilder og henvisninger
Om Elmert Petersen  på bkfrem.dk

Fodboldspillere fra Danmark
Fodboldspillere fra Boldklubben Frem
Danskere i 1900-tallet
Slaget ved Bornholm (1535)

Slaget ved Bornholm den 9. juli 1535 kaldes det søslag, hvor en svensk-dansk-preussisk flåde angreb og besejrede den lybske flåde. Slaget brød Lübecks maritime herredømme.

Sammenstødet var en af mange kampe under den danske borgerkrig grevefejden. Måns Svensson Some var admiral over den flåde, som Gustav Vasa sendte Christian III, til bistand i kampen mod Lübeck og dens forbundne danske dele. Admiralsskibet hed ”Elefanten”. I maj 1535 forenede de elleve svenske skibe sig med de preussiske og danske.

Ved Bornholm den 9. juni angreb skibene den lybske flåde, som måtte flygte. Ugen efter indespærrede og konfiskerede den forenede flåde ti lybske skibe i Svendborgsund syd for Fyn. Derefter gik den forenede flåde til Øresund og belejrede Malmø, København og Landskrona. Den svenske flåde havde dermed været med og brudt lübeckernes overherredømme til søs.

Deltagende skibe:
 Stora Kravelen "Elefanten", Sverige
 Mickel, Lübeck
 Samson, Danmark
 Sundska Holken, Danmark

Eksterne henvisninger 
 Nordisk familjebok "Ugglan"

Slaget ved Bornholm
Bornholm (1535)
Bornholm (1535)
Bahrains håndboldlandshold (herrer)

Bahrains håndboldlandshold er det nationale håndboldlandshold i Bahrain, og kontrolleres af landets håndboldforbund, Bahrains håndboldforbund.

Resultater

VM 
 2011: 23.-plads
 2015: Kvalificerede, men valgte senere at trække sig
 2017: 23.-plads
2019: 20.-plads
 2021: 21.-plads
2023: 16.-plads

Asienmesterskabet 
 1977: 6.-plads
 1983: 4.-plads
 1987: 5.-plads
 1991: 5.-plads
 1993: 6.-plads
 1995: 
 2002: 7.-plads
 2004: 4.-plads
 2006: 6.-plads
 2008: 10.-plads
 2010: 
 2012: 6.-plads
 2014: 
 2016:

Seneste Trup 
Trup ved VM i håndbold 2021.

Cheftræner: Halldór Jóhann Sigfússon

Kilder

Eksterne henvisninger 
 IHF profil

Håndboldlandshold (herrer)
Herrehåndboldlandshold
Håndboldlandshold (herrer)
Egyptens håndboldlandshold (herrer)

Egypten håndboldlandshold for mænd er det mandlige landshold i håndbold for Egypten, som bliver kontrolleret af Egyptens håndboldforbund. Det er et af de mest succesfulde afrikanske landshold, og i 2001 blev det Egyptiske landshold det første ikke-Europæiske hold, der nåede en  VM-semifinale.

Resultater

VM i håndbold 
 1964:	14. plads
 1993:	12. plads
 1995:	6. plads
 1997:6. plads
 1999:	7. plads
 2001:	4. plads
 2003:	15. plads
 2005:	14. plads
 2007:	17. plads
 2009:	14. plads
 2011:	14. plads
 2013:	16. plads
 2015:	14. plads
 2017:	13. plads
 2019: 8. plads
 2021: 7. plads
 2023: 7. plads

Afrikamesterskabet

Spillertruppen 
Den egyptiske spillertrup ved VM i herrehåndbold 2021 i Egypten.

Cheftræner:  Roberto García Parrondo

Kilder

Eksterne henvisninger 
 Officiel webside 
 IHF profil 

Herrehåndboldlandshold
Håndboldlandshold (herrer)
Fyrtårne i Nederlandene

Dette er en oversigt over fyrtårne i Nederlandene.

Eksterne henvisninger 
 website Nederlandse vuurtorens  
vuurtorens.net
Inventarisatie nautische objecten op www.vuurtorens.org
Cage Warriors

Cage Warriors Fighting Championship (CWFC), også kendt som Cage Warriors, er et promoterselskab af kampe inden for MMA-kampsport, siden år 2002. Ejerselskabet holder til i Storbritannien. Mange af de største stjerner inden for MMA, har skabt deres navn i Cage Warriors, blandt andre irske Conor McGregor og danskerne Martin Kampmann og Nicolas Dalby.

Kampsport
Bulgarien uden censur

Bulgarien uden censur (, Balgariya bez tsenzura) er et populistisk politisk parti i Bulgarien.

Partiet blev startet af den tidligere tv-vært Nikolaj Barekov i januar 2014, og stillede op første gang til Europa-Parlamentsvalget 2014, hvor det vandt et sæde i EU-Parlamentet som en del af en midlertidig koalition med IMRO og blev en del af Gruppen af Europæiske Konservative og Reformister.

Referencer 

Politiske partier i Bulgarien
Etableret i 2014
Per capita

Per capita er et latinsk præpositionsudtryk, der betyder "pr. indbygger" eller "pr. hoved". Begrebet bruges i flere samfundsvidenskaber, og statistiske forskningssammenhænge såsom økonomiske indikatorer, og miljøstudier.

Det bruges ofte indenfor statistikken i stedet for at sige "for hver person" eller "pr. person". Herudover bruges udtrykket også i testamenter til at indikere at hver begunstigede skal modtage en lige stor andel af boet - i modsætning til per stirpes, hvor hver gren af den arvende familie arver en lige stor del af boet.

Noter 

Latinske vendinger
Økonomisk terminologi
Raglanærme

Et raglanærme er en type ærme der er kendetegnet ved at det går i ét stykke helt op til kraven, hvilket skaber en diagonal søm fra underarmen til kravebenet, som giver tøjet et relativt læs og udefineret form.

Ærmetypen er opkaldt efter Lord Raglan, den 1. Baron Raglan, der siges at have haft en frakke med denne type ærmer efter han mistede en arm under slaget ved Waterloo. Raglanærmet blev opfundet af frakkeproducenten Aquascutum til Lord Raglan for at give ham plads til at bruge sit sværd i kamp. Det gav bedre bevægelse til bæreren i stedet for et normalt ærme der var syet fast til skuldersømmen.

Trenchcoat har traditionelt altid raglanærmer. Det er desuden populært til mellemlange ærmer på undertøj (under en sweater) for baseballhold i MLB.

Referencer

Eksterne henvisninger 
 Raglan sleeve (sewing pattern) from stretchy.org
 Dictionary.com
 Raglan Sleeve DIY Pattern making from sewguide.com

Beklædning
Smolenskaja (Filjovskajalinjen)

Smolenskaja () er en station på Filjovskajalinjen i Moskvas metro. Den åbnede i 1935 som en del af den første metrolinje. Stationen blev tegnet af S.G. Andrijevskij og T.N. Makarytjev.  Smolenskaja havde oprindeligt to ingangshaller, men den ene blev revet ned i forbindelse med udvidelsen af Haveringen. Der er stadig to udgangstrapper fra perronen, men den ene er blindgyde, der ender, hvor den gamle hal havde været.

Referencer

Eksterne henvisninger 

Metrostationer på Filjovskajalinjen
Moskvas metrostationer
Svend Olling

Svend Olling (født 9. november 1967 i Glostrup) er en dansk diplomat, der siden september 2020 har været Danmarks ambassadør i Egypten.

Svend Olling dimitterede fra Københavns Universitet i 1994 som cand.polit. Han har været udsendt til ambassaden i Washington, D.C., i USA og Berlin i Tyskland. Han var Danmarks ambassadør i Dhaka i Bangladesh fra 2010 til 2013 og senest i Ankara i Tyrkiet fra 2016. I Udenrigsministeriet har Svend Olling bl.a. beskæftiget sig med europapolitik, sikkerhedspolitik, eksportfremme og IT. Han var ansvarlig for den praktiske afvikling af klimatopmødet COP15 i 2009.

Svend Olling er gift med cand.scient Ann Kjær Olling. Sammen har de tre børn: Asbjørn (1997), Astrid (1999) og Ingrid Kjær Olling (2004). 

Svend Olling blev udnævnt til Ridder af Dannebrog i 2008.

Referencer

Publikationer 
 "Ambassadørens krystalkugle: 2016 var ikke et godt år for Tyrkiet", Jyllands-Posten. 5. januar 2017. 
 "Tragedien i Savar", Altinget.dk. 13. maj 2013.

Eksterne henvisninger 
 @DKAmbTurkey Svend Olling på Twitter. 
 Danmark i Tyrkiet hjemmeside 

Ambassadører fra Danmark 
Økonomer fra Danmark
Personer i Kraks Blå Bog
Riddere af Dannebrog
Alumni fra Københavns Universitet
Løsning Kirke

Løsning kirke er en stor kirkesal, som blev bygget i 2008. Indtil 2012 hed kirken Løsning Kirkesal, men den har nu fået navnet Løsning Kirke. Løsning kirke ligger i Løsning Sogn.

Baggrund 

Den gamle Løsning kirke havde plads til 220 personer, hvilket var for lidt i forhold til menigheden. Allerede i 1960'erne blev der derfor arbejdet med forslag om at udvide den gamle kirke. Planen var at nedbryde en del af nordmuren og her bygge et sideskib, men forslaget måtte opgives på grund af modstand fra Nationalmuseets side.

Først efter, at Henrik Højlund blev ansat som præst i år 2000 intensiveredes arbejdet med at skabe mere plads. Foruden forslaget om at udvide kirken fremkom forslag om at bygge en ny kirkesal samt om at dele sognet. Sidstnævnte forslag vandt ikke tilslutning i sognet.

I september 2004 indstillede et enigt menighedsråd til biskop Henrik Arendt i Haderslev, at der skulle bygges en ny kirke med plads til 450 personer. Dette krævede imidlertid en kongelig resolution og tilladelse fra Kirkeministeriet, og da sagsbehandlingen i ministeriet var langsommelig og modstræbende, valgte menighedsrådet til sidst at trække ansøgningen tilbage og i stedet ansøge stiftets biskop Niels Henrik Arendt om at få lov til at bygge en kirkesal. Pengene til dækning af omkostningerne ved byggeriet blev skaffet ved privat indsamling.

Den 27. september 2007 blev byggeriet indledt ved, at det første spadestik blev taget. Det skete ved, at så mange fra menigheden som muligt, gravede med hver deres medbragte spade, for at markere, at hele menigheden bygger kirke. Den 28. november 2008 kunne den nye kirkesal indvies.

Eksterne henvisninger 
 "Løsning kirkes historie."
 Nationalmuseets beskrivelse
 Løsning og Korning Sogns website
 Løsning Kirke hos KortTilKirken.dk

Kirker i Hedensted Kommune
Kirker i Haderslev Stift
Kirker i Vejle Amt
Ude af kontrol

Ude af kontrol er en dansk hip-hop/rap musikgruppe. Gruppen består af Daniel Balken (Balken), Joachim Nicholas Rouse (Englando) og Mark Løvendahl (Munken). De har været aktive siden 2014. Englando og Munken rapper og Balken er producer. Den primære musikgenre er Melbourne Bounce og rap. I 2020 rundede de 200.000.000 afspilninger på Spotify.

Deres største hit har været "FuckBoi" som har fået 17.100.000 afspilninger på Spotify. Deres sang "Velsignet (Har det godt. pt 2)" har rundet de 11.800.000 afspilninger på Spotify. "Morgenfest", som de lavede i samarbejde  Chriz og Heino, har fået 8.500.000 afspilninger mens sangene. "3xK" som har 8.300.000 afspilninger.  Disse 5 nævnte sange, har været deres største hits, men sange som "Snehvide med de 7 små poser" (5.500.000 afspilninger) "Sex on the beach" (3.900.000 afspilninger) "O.M.G." (3.300.000 afspilninger), "Fejrer det hele" (3.750.000 afspilninger) "Jantelov" (6.000.000 afspilninger), "Ikk' giv op" (3.600.000 afspilninger) "Suger coke fra dit røvhul" (6.000.000 afspilninger, "Har det Godt" (4.000.000), "Op a (8.800.000 afspilninger), "Næ" (8.100.000 afspilninger) og "Langt ude" (4.000.000 afspilninger), som alle er gået guld.

Sangen BoyToy havde efter 5 dage været på Danmarks Top 10 på Spotify og nummer 1 på YouTube.

Diskografi

Album 
 Kontrolleret kaos (Deluxe) (2014)
 Ufrivillig fysisk respons (2015)
 BUSTUM (Deluxe) (2016)
 Ude af kurs EP (2017)
 Under al kritik (2018)
 Uforglemmelig anderledes kunst (2020)
 Bedre Sent End Aldrig (2023)

Sange 
"Sleske typer" (2015)
"3xK" (2015)
"Morgenfest" (2016)
"FuckBoi" (2016)
"Hælder op" (2016)
"Lækker krop grimt fjæs" (2017)
"Hårdere end dem" (2017)
"Douchebag" (2017)
"The Remix Pt. 2" (2017)
"Den bedste julesang ever" (2017)
"Velsignet (Har det godt pt. 2)" (2018)
"Ku' godt" (2018)
"Fejrer det hele" (2018)
"Jantelov" (2018)
"Op a" (2019)
"O.M.G." (2019)
"Hangover" (2020)
"Sex On The Beach" (2020)
"Fugtig" (2020)
"WTF" (2020)
"NUL" (2020)
"Hvor Fuck Er Mine Juleklokker" (2020)
"Hoe Hoe Hoe" (2020)
"Autobahn" (2021)
"Walk Of Shame" (2021)
"Jungle" (2021)
"Go Dag" (2021)
"BoyToy" (2021) 
"Søvnløs" (2021)
"Taknemmelig]" (2022)

Eksterne henvisninger 

 

Musikgrupper fra Danmark
Musikgrupper fra 2014
Rapgrupper fra Danmark
Hiphopgrupper fra Danmark
Air Raiders

Air Raiders er et actionspil udgivet til Atari 2600 af Mattel i 1982. Det fik blandede anmeldelser fra kritikerne.

Gameplay 
Spilleren har visningen af en landingsbane set fra cockpittet i et jetfly. For at starte flyet, kræves det at spilleren trykker på knappen brand. Når spilleren trækker tilbage på joysticket, vil jetflyet så flyve opad. Målet er at skyde på fjendtlige fly. 

Computerspil fra 1982
Actionspil
Lejrskov Kirke

Lejrskov Kirke er en dansk kirke beliggende i Lejrskov Sogn. Kirken er bygget i 1100-1200'tallet. Kirken har fælles menighed med Jordrup Kirke.

Eksterne henvisninger 
 Nationalmuseet – Danmarks Kirker, med beskrifelse som PDF
 Lejrskov Kirke hos KortTilKirken.dk
 

Kirker i Haderslev Stift
Kirker i Ribe Amt
Kirker i Kolding Kommune
Husain Al-Sayyad

Husain Al Al-Sayyan (født 14. Januar 1988 i Bahrain) er en bahrainsk håndboldspiller som spiller for den arabiske klub Al-Norr. Han spiller også for Bahrains håndboldlandshold.

Han deltog under VM i håndbold 2017 i Frankrig.

Referencer

Eksterne henvisninger 
 

Håndboldspillere fra Bahrain
Håndboldspillere ved sommer-OL 2020
Deltagere for Bahrain ved sommer-OL 2020
Jasim Al-Salatna

Jasim Abbas Al-Salatna (født 23. Marts 1989 i Bahrain) er en bahrainsk håndboldspiller, der spiller for Al-Ahli og Bahrain håndboldlandshold.

Han deltog under VM i håndbold 2017 i Frankrig.

Referencer

Eksterne henvisninger 

Håndboldspillere fra Bahrain
Tyrkiske uafhængighedskrig

Den tyrkiske uafhængighedskrig ( "Befrielseskrigen" eller İstiklâl Harbi "Uafhængighedskrigen" eller Millî Mücadele "Nationalkampagnen"; 19. maj 1919 – 24. juli 1923) blev udkæmpet mellem den tyrkiske nationalbevægelse og medlemmerne af Ententen: Grækenland på vestfronten, Armenien på østfronten, Frankrig på sydfronten samt Storbritannien og Italien i Konstantinopel – efter dele af det Osmanniske Rige blev besat og opdelt efter osmannernes nederlag i første verdenskrig. Kun få af besættelsesstyrkerne fra Storbritannien, Frankrig og Italien  blev indsat eller involveret i kampe.

Den tyrkiske nationalbevægelse (Kuva-yi Milliye) i Anatolien kulminerede i dannelsen af en ny Øverste nationalforsamling under Mustafa Kemal Atatürk og hans kolleger. Efter sejrerne på vest-, øst- og sydfronten blev Sèvres-traktaten skrottet og erstattet med Kars-traktaten i oktober 1921 og Lausanne-traktaten i juli 1923. Ententen forlod Anatolen og det Østlige Thrakien, og Tyrkiets Øverste nationalforsamling erklærede den 29. oktober 1923 Republikken Tyrkiet.

Den tyrkiske nationalbevægelse, opdelingen af det Osmanniske Rige og afskaffelsen af sultanatet førte til det Osmanniske Riges fald, og efter Atatürks reformer oprettede tyrkerne den sekulære nationalstat Tyrkiet. 3. marts 1924 blev det Osmanniske Rige afskaffet, og den sidste sultan, Abdülmecid 2., blev sendt i eksil.

Fodnoter

Henvisninger 

Tyrkiets historie
Ali Merza

Ali Merza (født 7. juli 1988) er en bahrainsk håndboldspiller, der spiller for Al-Najma og Bahrains håndboldlandshold. 

Han deltog under VM i håndbold 2017.

Referencer

Eksterne henvisninger 

Håndboldspillere fra Bahrain
Deltagere for Bahrain ved sommer-OL 2020
Håndboldspillere ved sommer-OL 2020
Mohamed Merza

Mohamed Merza (født 17. April 1987) er en bahrainsk håndboldspiller, der spiller for Al-Ahli og Bahrains håndboldlandshold.

Han deltog under VM i håndbold 2017.

Referencer

Eksterne henvisninger 

Håndboldspillere fra Bahrain
Håndboldspillere ved sommer-OL 2020
Deltagere for Bahrain ved sommer-OL 2020
Komail Mahfoodh

Komail Ali Mahfoodh (født 28. April 1992) er en bahrainsk håndboldspiller, der spiller for Al-Najma og Bahrains håndboldlandshold.

Han deltog under VM i håndbold 2017.

Referencer

Eksterne henvisninger 

Håndboldspillere fra Bahrain
Håndboldspillere ved sommer-OL 2020
Deltagere for Bahrain ved sommer-OL 2020
Mahmood Abdulqader

Mahmood Abdulqader Ali (født 4. Oktober 1983) er en bahrainsk håndboldspiller. Han spiller for Barbar Club og Bahrains håndboldlandshold.

Han deltog under VM i håndbold 2017.

Referencer 

Håndboldspillere fra Bahrain
Andreas Wolff

Andreas Wolff (født 3. marts 1991 i Euskirchen) er en tysk håndboldspiller, der spiller for polske Vive Kielce og Tysklands håndboldlandshold. Han er målmand.

Karriere

Klubber 
Wolffs første store klub var TV Großwallstadt, som han spillede for, til han i 2013 skiftede til HSG Wetzlar. Efter tre sæsoner i denne klub gik turen til det tyske storhold, THW Kiel. Efter tre sæsoner i den nordtyske klub skrev han kontrakt med polske Vive Kielce fra sommeren 2019. 

Med Kiel spillede han 102 ligakampe og vandt den tyske pokalturnering to gange samt European League i 2019. Med Kielce har han været polsk mester i foreløbig tre sæsoner, polsk pokalmester én gang samt været i finalen i EHF Champions League i 2022 (hvor Kielce tabte efter straffekast til FC Barcelona).

Landshold 
Wolff fik landsholdsdebut på det tyske B-landshold i 2013 og på A-landsholdet i januar 2014. Han var med på landsholdet til EM i Polen 2016, hvor Tyskland vandt guld og han kom på all-star holdet som bedste målvogter.

Derpå var han med det tyske hold til OL 2016 i Rio de Janeiro, hvor Tyskland først vandt sin indledende pulje og derpå kvartfinalen over . I semifinalen tabte tyskerne til  (der senere tabte finalen til ), men de sikrede sig bronze med sejr over  i kampen om tredjepladsen.

Han var desuden med til VM 2017, 2017 og 2021, EM 2020 og 2022 (hvor han dog kun fik to kampe efter at være blevet ramt af COVID-19) samt OL 2020 (afholdt i 2021) - i ingen af disse slutrunder vandt Tyskland medaljer.

Referencer

Eksterne henvisninger 

Håndboldspillere fra Tyskland
Håndboldspillere fra HSG Wetzlar
Håndboldspillere fra THW Kiel
Håndboldspillere fra Vive Kielce
Håndboldspillere ved sommer-OL 2016
Deltagere for Tyskland ved sommer-OL 2016
Håndboldspillere ved sommer-OL 2020
Deltagere for Tyskland ved sommer-OL 2020
Olympiske bronzemedaljevindere fra Tyskland
Medaljevindere ved sommer-OL 2016
Olympiske medaljevindere i håndbold
Duhnen

Duhnen (fra Düne), klit) er en bydel i Cuxhaven ved Niedersachsens Nordsøkyst. Den ligger vest for hovedbyen Cuxhaven og er et område som er domineret af turismen.

Historie 
Kommunen Duhnen tilhørte, sammen med nabokommunerne indtil 1864 det hamborgske "Amt Ritzebüttel" (1394–1864) og derefter "Landherrenschaft Ritzebüttel (1864–1926). 1926 gik kommunerne Arensch, Berensch, Duhnen, Groden, Gudendorf, Holte, Insel Neuwerk, Oxstedt, Sahlenburg, Spangen, Stickenbüttel, Süder- og Westerwisch ind i "Landherrenschaft Hamburg. I marts 1935 blev de nævnte kommuner en del af byen Cuxhaven, der igen den 1. april 1937 blev en del af "Regierungsbezirk Stade", og fra 1978 en del af Landkreis Cuxhaven.
  
I den sydlige del af Duhnen, umiddelbart bag diget fører en klitvej til en ringborg. Ved siden af ringborgen ligger gravhøjen Twellberg. Navnet Twellberg (tvillingebjerg) har den tre meter høje høj på grund af den anden høj, som begyndelsen af det 20. århundrede blev ødelagt af kultiveringen. 1948 fandt arkæologen Dietwald Brandt en kvindegrav fra bronzealderen, med stenpakningen til en bulkiste og resterne af den. Ved siden af askeresterne af liget lå to armringe, en fingerring, en kniv, en nål og et bronzespænde.

Turisme 
Duhnen er en af Niedersachsens vigtigste turistområder ved vadehavet og er domineret af hoteller, pensionater, ferielejligheder, restauranter og et stort badeland. Duhnen er udgangspunkt for vadevognture og vadevandring til øen Neuwerk. Stranden er meget flad, så det også ved højvande næsten er umulig at svømme. Nordøst for Duhnen ligger byydelen Döse, mod øst Stickenbüttel og mod syd Sahlenburg. En vigtig attraktion er det traditionsrige vadehavshesteløb Duhner Wattrennen, et hestevæddeløb i vadehavet.

Byer i Niedersachsen
Tholstrup-familien

Tholstrup familien er en kendt dansk familie. Enkelte af familiens medlemmer, navnlig i de tidligere generationer, har stået bag større danske virksomheder, bl.a. ostemejeriet Tholstrup Cheese og Kosan Gas. Under ledelse af Henrik Tholstrup udviklede Tholstrup Cheese, på det tidspunkt formentlig det største danske mejeri i privateje, de populære blåskimmeloste, Castello og Saga, som begge fortsat er i handlen, både i Danmark og internationalt., Tholstrup Cheese blev i 2006 solgt til Arla.

Referencer 

Erhvervsfolk fra Danmark
Caffè Nero

Caffè Nero (italiensk sort kaffe) eller Caffè Nero Group Ltd er en kæde af kaffebarer med hovedkvarter i London. Virksomheden blev grundlagt i 1997 af Gerry Ford. Caffè nero har over 700 kaffebarer på verdensplan og findesi syv lande; Storbritannien, Irland, Polen, Cypern, Tyrkiet, Forenede Arabiske Emirater og USA.

Referencer 

Caféer i Storbritannien
Etableret i 1991
Kaffevirksomheder
Cafékæder
Espen Lie Hansen

Espen Lie Hansen (født 1. Marts 1989 i Drammen, Norge) er en norsk håndboldspiller, der spiller for HBC Nantes i den Den franske bedste håndboldliga og det norske landshold.

Han deltog under EM i håndbold 2016.

Referencer

Eksterne henvisninger 

Håndboldspillere fra HC Midtjylland
Tamim bin Hamad Al Thani

Sheikh Tamim bin Hamad Al Thani (; født 3. juni 1980 i Doha, Qatar) er den ottende og nuværende emir af Qatar.

Han er den fjerde søn af den foregående emir, Hamad bin Khalifa al-Thani, og blev emir af Qatar den 25. juni 2013 ved sin fars abdikation.

Han er for tiden den yngste af verdens regerende suveræne monarker.

Referencer

Eksterne links 

 Genealogy of The Al-Thani Dynasty, Page 7 – Website RoyalArk.net

Emirer af Qatar
Personer fra Doha
Karl Egon zu Fürstenberg

Karl Egon zu Fürstenberg henviser til følgende medlemmer af huset Fürstenberg:

 Karl Egon 1. zu Fürstenberg (1729–1787)
 Karl Egon 2. zu Fürstenberg (1796–1854)
 Karl Egon 3. zu Fürstenberg (1820–1892)
 Karl Egon 4. zu Fürstenberg (1852–1896)
 Karl Egon 5. zu Fürstenberg (1891–1973)